余逸思

余逸思，香港女藝人，本嚟係模特兒，隸屬Pure模特兒公司，亦兼任化妝師。佢係2016年ViuTV選美節目《美選D.n.A》魔鬼組第一名兼全場總亞軍，選後加入ViuTV，拍過唔少節目，更係2021年ViuTV重點推介嘅八大藝人之一，不過2022年ViuTV將藝人管理業務轉移到新公司MakerVille嗰陣，佢未有同新公司簽約，轉做自由身藝人。

簡歷
余逸思響1999年到2005年讀聖羅撒學校，2005年到2010年讀聖羅撒書院，之後亦讀過形象設計課程。

余逸思喺2016年參加ViuTV嘅《美選D.n.A》選美真人騷節目，因為身上有紋身而被編入魔鬼組，雖然決賽喺魔鬼組攞第一名而入圍最後兩強，不過最後係以一票之差輸咗，只係攞到全場總亞軍。選後佢加入ViuTV，早期主要係做綜藝節目主持，之後亦有拍劇，當中喺2022年嘅《IT狗》飾演嘅女權IT人Bille有比較多戲份。

個人生活
余逸思同另一位ViuTV藝員沈殷怡喺中學時期因為聯校劇團活動而相識，但自從沈去咗上海升學後兩人就一度無再聯絡，直到余沈兩人先後2016年同2018年加入ViuTV先至見返面，不過要到2020年頭播嘅《辣伙頭》同《金剛旅神團》先至開始有機會同場演出，而佢哋喺2020年4月展開咗閨蜜同居生活。

演出作品

電視劇

電視劇

節目主持

節目演出

香港女模特兒
前ViuTV女藝員
聖羅撒書院舊生
逸思
美選D.n.A參賽者
ViuTV合作女藝人